**ПРОЕКТ НА ДОГОВОР**

**№**

Днес, [*дата на сключване на договора във формат дд.мм.гггг*], в [*място на сключване на договора*], между:

**СОФИЙСКИ УНИВЕРСИТЕТ „Св. Климент Охридски“,** със седалище и адрес на управление: София 1504, бул. „Цар Освободител” № 15, ЕИК по Булстат 000 670 680 и ИД № по ДДС BG 000 670 680, представляван от проф. дфн Анастас Герджиков – Ректор и …………… - главен счетоводител, наричан за краткост **„ВЪЗЛОЖИТЕЛ“** от една страна,

и

**[*Наименование на изпълнителя*]**,

[с адрес: [*адрес на изпълнителя*] / със седалище и адрес на управление: [*седалище и* *адрес на управление на изпълнителя*]

[ЕИК / код по Регистър БУЛСТАТ / регистрационен номер или друг идентификационен код […] [и ДДС номер […]

представляван/а/о от [*имена на лицето или лицата, представляващи изпълнителя*], в качеството на [*длъжност/и на лицето или лицата, представляващи изпълнителя*], [съгласно [*документ или акт, от който произтичат правомощията на лицето или лицата, представляващи изпълнителя*],

наричан/а/о за краткост **ИЗПЪЛНИТЕЛ**, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“);

**на основание** чл. 112, ал. 1 от Закона за обществените поръчки („**ЗОП**“) и в изпълнение на Решение №……………./…………… на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: **„****Изграждане, годишна поддръжка и абонамент за облачна среда с** **обучение на изследователите на ЦК по проект BG05M2OP001-1.002-0019 „Чисти технологии за устойчива околна среда – води, отпадъци, енергия за кръгова икономика“, финансиран по Оперативна програма „Наука и образование за интелигентен растеж“ 2014-2020, съфинансирана от Европейския фонд за регионално развитие (ЕФРР)“**

се сключи този договор („**Договора**/**Договорът**“) за възлагане на обществена поръчка с предмет: „Изграждане, годишна поддръжка и абонамент за облачна среда с обучение на изследователите на ЦК“, наричана по-долу за краткост **„Облачни услуги“,** при следните условия:

**I. ПРЕДМЕТ НА ДОГОВОРА**

**Член 1. Предмет**

(1.1) Възложителят възлага, а Изпълнителят приема да осъществи изграждане, годишна поддръжка и абонамент за облачна среда с обучение на изследователите на ЦК в интернет портал, посочен от Възложителя, съгласно Техническата спецификация на Възложителя, (Приложение №1) и детайлно описана в Техническото и Ценово предложение на Изпълнителя (Приложения №2 и 3), неразделна част от Договора („**…………..продукти**“) срещу задължението на Възложителя да ги приеме и да заплати договорената цена, съгласно условията, посочени по-долу.

(1.2) Предметът на Договора включва изпълнението на следните дейности:

1. Изграждане и въвеждане в експлоатация на облачна среда
2. Годишна поддръжка и абонамент на изградената облачна среда в рамките на срок от минимум 48 (четиридесет и осем) месеца или до изтичане срока на проекта, който е 30.11.2023 г., считано от датата на приемането им с Приемо-предавателния протокол по алинея и въвеждането му в деловодната система на възложителя (5.1.4);
3. Обучение на изследователите на ЦК;

 (1.3) Изпълнителят се задължава да изпълни дейностите по алинея (1.1) и алинея (1.2) в съответствие с изискванията на Техническата спецификация на Възложителя, Техническото и Ценовото предложение на Изпълнителя, които са неразделна част от настоящия Договор, в сроковете по настоящия Договор.

**II. ЦЕНИ И НАЧИН НА ПЛАЩАНЕ**

**Член 2. Цена**

(2.1) Максималната обща стойност на договора е до **………………… лв. (………….) без ДДС лв. и ……………….. лв. (………………………..)** с включен ДДС.

(2.1.1.) Цена за изграждане и въвеждане в експлоатация на облачна среда в размер на ……………… лева без ДДС (с думи: ………………) и ……………… лева (с думи: ……………… лева) с включен ДДС;

(2.1.2.) Цена за обучение на изследователите на ЦК в размер на ……………… лева без ДДС (с думи: ………………) и ……………… лева (с думи: ……………… лева) с включен ДДС;

(2.1.3.) Цена за годишна поддръжка и абонамент на изградената облачна среда в размер на ……………… лева без ДДС (с думи: ………………) и ……………… лева (с думи: ……………… лева) с включен ДДС.

(2.2) Посочените цени са крайни и включват всички разходи и възнаграждения на Изпълнителя за изпълнение на предмета на настоящия Договор, като но не само: разходите за труд, изграждане на облачна среда, обучение на изследователите на ЦК, гаранционна поддръжка и абонамент в определения срок, както и други разходи, необходими или присъщи за изпълнение на предмета на настоящия Договор. Страните се съгласяват, че цената по ал. (2.1.1) и (2.1.2) се дължи за изграждането, обучението, представляващи един цялостен продукт, а не за отделните техни елементи или функционалности.

(2.3) Посочените в настоящия Договор цени са крайни и остават непроменени за срока на действието му.

(2.4) Последващи промени в конфигурацията, дизайна и функционалностите на облачната среда, непредвидени в Техническата спецификация на Възложителя, или налагащи се поради причини, които не могат да бъдат вменени във вина на Изпълнителя или се изпълняват по изрично искане на Възложителя, подлежат на отделно заплащане, съответно са предмет на отделен договор.

**Член 3. Начин на плащане**

(3.1) Плащанията се извършват в български лева, с платежно нареждане по следната банкова сметка, посочена от Изпълнителя:

Банка: […………………………….]

BIC: […………………………….]

IBAN: […………………………….].

Изпълнителят е длъжен да уведомява писмено Възложителя за всички последващи промени на банковата му сметка в срок до [[…] (*словом*)] дни, считано от момента на промяната. В случай че Изпълнителят не уведоми Възложителя в този срок, счита се, че плащанията по посочената в настоящия член банкова сметка са надлежно извършени.

(3.2) Плащането на цената по алинея (2.1.1) по настоящия Договор се извършва, както следва:

1. Авансово плащане – - 40% (четиридесет на сто) от цената за изграждане и въвеждане в експлоатация на облачната среда, съгласно ценовото предложение на определения изпълнител, в срок до 30 (тридесет) дни след подписване и регистриране на договора в деловодната система на Възложителя, и представяне на оригинална фактура, ведно с придружително писмо, в отдел „Секретариат и деловодство“ на Възложителя;

2. Второ плащане – остатъка 60% от цената за изграждане на облачната среда след въвеждане в експлоатация, съгласно ценовото предложение на определения изпълнител, в срок до 30 (тридесет) дни, считано от входиране на следните документи с придружително писмо в деловодството на Възложителя: приемо-предавателен протокол за изграждане и въвеждао йне в експлоатация на облачната среда и оригинална фактура за дължимата част от цената за изграждането на облачната среда;

3. Трето плащане по алинея (2.1.2) цялата сума за обучението на изследователите на ЦК, съгласно ценовото предложение на определения изпълнител, считано в срок до 30 (тридесет) дни от входиране на следните документи с придружително писмо в деловодството на Възложителя: протокол за извършено обучение на лицата за работа с облачната среда и оригинална фактура за извършеното обучение;

4. Междинни плащания по алинея (2.1.3), съгласно ценовото предложение на определения изпълнител за годишна поддръжка и абонамент на облачната среда – на равни части всяко дванадесетмесечие, което започва след приемането от страна на Възложителя на изградената облачна среда, в срок до 30 (тридесет) дни, считано от входиране на следните документи с придружително писмо в деловодството на Възложителя: доклад за предоставените дейности по поддръжка и абонамент на облачната среда за съответния дванадесетмесечен период, приемо-предавателен протокол за приемане на дейностите за съответния дванадесетмесечен период и оригинална фактура за дължимата част от цената за съответния дванадесетмесечен период;

3. Окончателно плащане /което е последната вноска за абонамент и поддръжка/ в срок до 30 (тридесет) дни, считано от входиране на следните документи с придружително писмо в деловодството на Възложителя: доклад за предоставените дейности по изпълнение на поръчката за целия период на договора, приемо-предавателен протокол за приемане на дейностите за целия период на договора и оригинална фактура за дължимата остатъчна част от цената.

4. В случай, че окончателното плащане по договора не е за пълно дванадесетмесечие, размерът на възнаграждението се определя като общата месечна цена, предложена от изпълнителя, се раздели на 30, за да се определи дължимото възнаграждение за един ден.

5. Избраният Изпълнител е задължен да посочва във фактурата наименованието на поръчката, както номера и дата на договора за обществена поръчка, по който е извършено плащането и номера на проекта.

6. Възложителят може да забави плащането, в случай че не са представени отчетни документи, подписани протоколи за приемане и предаване или е констатиран неправомерен разход. Възложителят уведомява Изпълнителя, че фактурата му не може да бъде платена, тъй като сумата не е дължима, поради липсващи и/или некоректни придружителни документи или наличие на доказателства, че разходът не е правомерен. Периодът за плащане продължава да тече от датата, на която Възложителят получи коректно изготвена фактура или поисканите разяснения, корекции, или допълнителна информация.

**III. СРОКОВЕ. МЯСТО И УСЛОВИЯ НА ИЗПЪЛНЕНИЕ**

**Член 4. Срокове и място на изпълнение**

(4.1) Настоящият Договор влиза в сила от датата на регистрирането му в деловодната система на СУ „СВ. КЛИМЕНТ ОХРИДСКИ“ и е за срок на действие до 30.11.2023 г.

(4.2) Срок за изграждане на облачната среда до 90 календарни дни от получаване на възлагателно писмо от Изпълнителя, отправено от Възложителя;

(4.3) Срокът за обучение до 20 календарни дни, считано от датата на подписване на приемо-предавателен протокол за въвеждане на облачната среда в експлоатация.

(4.4) Срокът, в който Изпълнителят е длъжен да извършва гаранционна поддръжка и абонамент на облачната среда, започва да тече от подписване на приемо-предавателен протокол за внедрена в експлоатация облачна среда и е за срок от минимум 48 (четиридесет и осем) месеца или до изтичане срока на проекта, който е 30.11.2023 г.

(4.5) Мястото на разработване и внедряване на облачната среда е на територията на Р. България като Изпълнителят следва да се съобрази с обстоятелствата по изграждане на облачната среда.

**Член 5. Условия на услугата**

**(5.1) Услуга**

(5.1.1) Изпълнителят се задължава да изгради облачната среда, предмет на Договора със свои сили и средства и с технически характеристики и в състояние, годно за провеждане на проверка на функционалността й от Възложителя в срока по алинея (4.2). Услугата (облачна среда) ще се счита за изградена в степен годна за проверка на функционалността им, ако отговарят на изискванията на Техническата спецификация на Възложителя, съответно точки […..] от Техническото предложение на Изпълнителя.

(5.1.2) Заедно с изпълнение на задълженията по алинея (5.1.1) и в срока по алинея (4.2), Изпълнителят изготвя и предава на Възложителя доклад за извършената работа, в който описва резултатите от изпълнението на етапи и дейности по проекта. Докладът се предава на Възложителя във вид и във формати, съгласно изискванията на Възложителя.

(5.1.3.) Възложителят е длъжен в срок до 10 (десет) работни дни от датата на изграждане на облачната среда по алинея (5.1.1) и на получаване на доклада по алинея (5.1.2) да ги прегледа и да извърши, съвместно с представители на Изпълнителя, които той е длъжен да осигури, проверка на функционалността на облачната среда. След провеждане на тестовете, Възложителят изпраща на Изпълнителя **констативен протокол**, съдържащ описание на констатираните недостатъци, неточности, пропуски, дефекти, несъответствия, проблеми във функционалността и други проблеми (наричани по-нататък „**Недостатъци**“), свързани с изграждането на облачната среда.

(5.1.4) Изпълнителят се задължава да отстрани всички Недостатъци, констатирани по отношение на облачната среда и функционалността им, в срок от 30 (тридесет) работни дни от получаване на констативния протокол по предходния член. Ако след изпълнението на задълженията на Изпълнителя по настоящата точка, Възложителят отново констатира Недостатъци или каквито и да било проблеми, свързани с облачната среда и функционирането й, Изпълнителят е длъжен да ги отстрани незабавно, при получаване на съобщение за това от страна на Възложителя. След отстраняването на всички констатирани Недостатъци, Страните подписват Приемо-предавателен протокол.

В случай че Недостатъците са съществени и не бъдат отстранени до крайния срок за подписване на Приемо-предавателния протокол, посочен в алинея (4.3) или при пълно неизпълнение на задълженията на Изпълнителя по изграждане на облачната среда за Възложителя в този срок, Възложителят има право да прекрати Договора, както и право да получи неустойка в размер на сумата по гаранцията за изпълнение на Договора, както и да получи обратно всички платени авансово от Възложителя суми, с изключение на авансово платените суми за продуктите, които са доставени от Изпълнителя и приети от Възложителя, включително да усвои сумите по предоставените гаранции.

**(5.2) Обучение на изследователите на ЦК**

(5.2.1) В случай че Изпълнителят има определени изисквания към квалификацията и образованието на специалистите, които ще бъдат обучавани, той е длъжен да уведоми за това Възложителя, писмено, в срок от 60 (шестдесет) дни от влизане в сила на настоящия Договор. Възложителят предоставя на Изпълнителя списък на лицата, които следва да бъдат обучени за работа с облачната среда в срок до 20 (седем) дни от получаване на изискванията на Изпълнителя или изтичане на срока по предходното изречение. Възложителят може да заменя специалисти от предоставения списък, не по късно от 30 (тридесет) дни преди изтичане на срока за обучение по алинея (4.3).

(5.2.2) Изпълнителят е длъжен да приключи обучението на изследователите на ЦКна Възложителя в срок до 20 (двадесет) дни, считано от датата на подписване на приемо-предавателния протокол по алинея (5.1.4). Времето и графикът на обучение се съгласуват писмено между Страните, като Изпълнителят осигурява присъствие на обучаващи за договорените в графика период и часове.

(5.2.3) За извършеното обучение Страните или упълномощени от тях лица подписват двустранен протокол, неразделна част от настоящия Договор. Изпълнителят не носи отговорност за забавяне или непровеждане на обучението поради отсъствие на специалистите на Възложителя по време на периода на обучението, при условие, че е уведомил писмено Възложителя за такова отсъствие.

**Член 6.**

Когато Изпълнителят е сключил договор/договори за подизпълнение, работата на подизпълнителите се приема от Възложителя в присъствието на Изпълнителя и подизпълнителя по реда и при условията на настоящия Договор, приложими към Изпълнителя.

 **IV. ПРАВА И ЗАДЪЛЖЕНИЯ НА СТРАНИТЕ**

**Член 7. Права и задължения на Изпълнителя**

(7.1) Изпълнителят се задължава:

1. да изгради облачната среда за Възложителя, посочена в член 1 от този Договор, съгласно Техническата спецификация на Възложителя, Техническото предложение на Изпълнителя в сроковете и при останалите условия на този Договор;
2. да осигури безпрепятственото ползване на Облачните услуги (облачна среда), избрани от Възложителя, със заявеното качество, като предоставя постоянен достъп на услугите чрез Интернет или друга свързаност, с изключение на случаите, когато се извършва техническа профилактика или при форсмажорни обстоятелства;
3. да осигури автоматизирано пожарогасене на ползваната от Възложителя клауд инфраструктура на Изпълнителя;
4. да уведомява своевременно Възложителя за всеки инцидент по сигурността, неоторизиран достъп или дефектиране на ползваните от Възложителя изчислителни информационни ресурси;
5. да изпълни възложената му работа така, че тя да бъде напълно годна и функционална за предвиденото в този Договор предназначение, а именно да осигурява ползването на облачната среда. Тя трябва да предоставя възможност за изпълнение на услугите, залегнали в техническите спецификации ;
6. да спазва указанията на Възложителя относно извършената работа;
7. да не разгласява информация за Възложителя и/или негови клиенти и/или други негови съконтрагенти, станала му известна при или по повод изпълнение на възложената му с този Договор работа;
8. да третира всяка получена информация като строго конфиденциална, съответно да не я разкрива пред трети лица;
9. при поискване от страна на Възложителя**,** да върне или унищожи за негова сметка всички документи, получени във връзка с извършената работа;
10. да предостави на Възложителя пълна документация на български език и английски език на електронен и/или хартиен носител за функционалността на облачната среда, включително инструкции за администриране и работа с облачната среда;
11. да осигури гаранционна поддръжка при условията на този Договор;
12. да съхранява всички документи по изпълнението на настоящия Договор за период от 3 (три) години след датата на приключване и отчитане на програмата на 30.11.2023 г;
13. Изпълнителят се задължава да предостави възможност на Управляващия орган, националните одитиращи власти, Европейската комисия, Европейската служба за борба с измамите, Европейската сметна палата, Съвета за координация в борбата с правонарушенията, засягащи финансовите интереси на Европейските общности – Република България и външните одитори да извършват проверки на място на изпълнението на проекта и да извършват пълен одит, ако е нужно, въз основа на оправдателни документи за отчетеното, счетоводни документи и всякакви други документи, имащи отношение към финансирането на проекта. Такива проверки могат да бъдат извършвани до 3 (три) години след приключване на Оперативната програма.
14. Изпълнителят се задължава да сключи договор/договори за подизпълнение с посочените в офертата му подизпълнители в срок от 7 (*седем*) дни от сключване на настоящия Договор. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител, изпълнителят изпраща копие на договора или на допълнителното споразумение на възложителя, заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788).

(7.2) Изпълнителят има право:

1. при своевременно и точно изпълнение на задълженията си по настоящия Договор да получи уговорената цена, в сроковете и при условията на този Договор;
2. да изисква разяснения и информация от Възложителя във връзка с изпълнението на поетите задължения по настоящия Договор;
3. да получава необходимото съдействие от Възложителя при изпълнение на задълженията си по този Договор.

**Член 8. Права и задължения на Възложителя**

(8.1) Възложителят се задължава:

1. да заплати на Изпълнителя уговорената цена в сроковете и при условията на настоящия Договор;
2. да окаже необходимото съдействие на Изпълнителя за изпълнение на възложената му работа, включително като предостави информация и достъп до данните, които Изпълнителят е изискал във връзка с изпълнение на задълженията си по настоящия Договор;
3. да предостави на Изпълнителя всички материални, необходими за изработката на облачната среда;
4. да ползва Облачните услуги (облачната среда) единствено за целите, изложени в настоящия договор, без това да нарушава функционалността и информационната сигурност на останалата част от клауд инфраструктурата на Изпълнителя или на трети лица, ползващи клауд инфраструктурата на Изпълнителя;
5. да уведоми незабавно Изпълнителя за каквито и да е проблеми в правилното функциониране на ползваните отдалечени изчислителни информационни ресурси;
6. да осигури ползването на Облачните услуги (облачната среда) и да се осъществява съгласно всички действащи нормативни правила, без да представлява или води до нарушение на приложимото законодателство;
7. да инсталира върху ползваните операционни системи софтуерен инструментариум, съвместим с виртуализиращият софтуер, с цел подобряване на производителността и осигуряване на възможност за управление на процеса по архивиране на информацията;
8. да подпише приемо-предавателен протокол за приемане на Облачните услуги (облачната среда) или, когато същите се предават на части – да подпише приемо-предавателен протокол за приемане на всяка част;
9. да изпълнява всички изисквания за сигурност, които са предварително заложени в дизайна и жизнения цикъл на предоставяните услуги;
10. да се съобрази със спецификата на предлаганите услуги и предварително направените конфигурационни настройки, избрани алгоритми, технологии и архитектури за надежден и защитен обмен на обработваната информация, както и с всички останали интегрирани механизми за физически, логически и административен контрол.

(8.2) Възложителят има право:

1. във всеки момент от изпълнението на този Договор, да извършва проверка относно качеството, стадия на изпълнение, техническите спецификации и др. на облачните услуги (облачната среда);
2. във всеки момент от изпълнението на този Договор да дава предложения за допълнения и изменения с цел оптимизация на Облачните услуги (облачната среда), без да изменя предмета на Договора;
3. да прави предложения във връзка с организацията на работния график, в случаите, в които за извършването на работата по настоящия Договор е необходимо участието на Възложителя или на негови служители.

**V. ГАРАНЦИОННА ПОДДРЪЖКА**

**Член 9.**

(9.1) Срокът за гаранционна поддръжка на Облачните услуги (облачна среда) е от минимум 48 (четиридесет и осем) месеца или до изтичане срока на проекта, който е 30.11.2023 г. и започва да тече от датата на приемане на работата с Приемо-предавателния протокол по алинея (5.1.4).

(9.2) В случай че се установят скрити Недостатъци, за които Изпълнителят е бил уведомен в срока по предходната алинея (9.1), той е длъжен да ги отстрани за своя сметка в най-кратък срок, съгласуван между Страните. Гаранционният срок не тече от момента на предявяване на рекламацията до нейното отстраняване.

(9.3) За възникналите в гаранционния срок Недостатъци по Облачните услуги (облачната среда), Възложителят уведомява писмено и/или по електронна поща и/или по факс Изпълнителя, като в срок от 4 (четири) часа от възникването, Изпълнителят, съгласувано с Възложителя, е длъжен да започне работа по отстраняването на Недостатъците, в сроковете посочени в Техническото предложение. Времето за отстраняване на Недостатъците е не повече от 24 часа след приемане на сигнализирането на проблема. Срокът за гаранционна поддръжка на Облачните услуги (облачната среда), се удължава със срока, през който е траело отстраняването на Недостатъците.

 (9.4) Без оглед на предоставената гаранция, Изпълнителят гарантира, че Облачните услуги (облачната среда), ще представляват завършено, интегрирано решение на изискванията на Възложителя и ще осигуряват функционалността и добрата работа на системата, в която са интегрирани, съгласно Техническата спецификация. Изпълнителят поема отговорност за успешното взаимодействие и интегриране на всички продукти в изпълнение на Договора.

**VI. ГАРАНЦИЯ ЗА ИЗПЪЛНЕНИЕ**

**Член 10. Вид и форма на гаранцията**

(10.1) Вид и размер на гаранцията

(10.1.1) Изпълнителят гарантира изпълнението на произтичащите от настоящия Договор свои задължения с гаранция за изпълнение в размер на 3 % (три на сто) от максималната обща стойност на Договора по алинея (2.1) или сумата от ……………… (…………….) лева;

(10.1.2) Изпълнителят представя документи за внесена гаранция за изпълнение на Договора от датата на сключването му.

(10.2) Форма на гаранцията

Изпълнителят избира формата на гаранцията измежду една от следните: (i) парична сума, внесена по банковата сметка на Възложителя; (ii) банкова гаранция; или (iii) застраховка, която обезпечава изпълнението чрез покритие на отговорността на Изпълнителя.

**Член 11. Изисквания по отношение на гаранциите**

 (11.1) Когато гаранцията се представя във вид на **парична сума**, тя се внася по следната банкова сметка на Възложителя:

**IBAN BG43 BNBG 9661 3300 1743 01– в лева; BIC BNBGBGSD, Банка – БНБ – ЦУ пл. „Александър І“ № 1.**

 Всички банкови разходи, свързани с преводите на сумата, са за сметка на Изпълнителя;

(11.2) Когато Изпълнителят представя **банкова гаранция,** се представя оригиналът й, като тя е безусловна, неотменяема и непрехвърляема, като покрива 100 % (сто процента) от стойността на гаранцията за изпълнението му със срок на валидност, срокът на действие на договора, плюс 30 (тридесет) дни за гаранцията за изпълнение.

(11.2.1) Страните се съгласяват в случай на учредяване на банкова гаранция, тя да съдържа условие, че при първо поискване банката следва да заплати сумата по гаранцията, независимо от направените възражения и защита, възникващи във връзка с основните задължения.

(11.2.2) Всички банкови разходи, свързани с обслужването на превода на гаранцията, включително при нейното възстановяване, са за сметка на Изпълнителя.

(11.3) **Застраховката**, която обезпечава изпълнението, чрез покритие на отговорността на Изпълнителя, е със срок на валидност срока на действие на договора, плюс 30 (тридесет) дни. Възложителят следва да бъде посочен като трето ползващо се лице по тази застраховка. Застраховката следва да покрива отговорността на Изпълнителя при пълно или частично неизпълнение на Договора, съответно при неусвояване или невръщане на авансовото плащане и не може да бъде използвана за обезпечение на неговата отговорност по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на възложителя, при наличие на основание за това, са за сметка на Изпълнителя.

**Член 12. Задържане и освобождаване на гаранциите**

(12.1). Възложителят освобождава Гаранцията за изпълнение в срок до 30 (тридесет) дни след приключване на изпълнението на Договора и окончателно приемане на изпълнените дейности по изграждане, обучение и годишна поддръжка и абонамент на облачна среда в пълен размер, ако липсват основания за задържането от страна на Възложителя на каквато и да е сума по нея.

(12.2) Освобождаването на Гаранцията за изпълнение се извършва, както следва:

(12.2.1)Когато е във формата на парична сума – чрез превеждане на сумата по банковата сметка на Изпълнителя;

(12.2.2) Когато е във формата на банкова гаранция – чрез връщане на нейния оригинал на представител на Изпълнителя или упълномощено от него лице;

(12.2.3) Когато е във формата на застраховка – чрез връщане на оригинала на застрахователната полица/застрахователния сертификат на представител на **ИЗПЪЛНИТЕЛЯ** или упълномощено от него лице.

 (12.3) Ако Изпълнителят е внесъл гаранцията за изпълнение на Договора по банков път, Възложителят я освобождава в срока и при условията на алинея (12.1).

(12.4) Възложителят не дължи лихви върху сумите по предоставените гаранции, независимо от формата под която са предоставени.

(12.5) Гаранциите не се освобождават от Възложителя, ако в процеса на изпълнение на Договора е възникнал спор между Страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към усвояване на гаранциите.

(12.6.) Възложителят има право да задържи изцяло или частично гаранцията за изпълнение, при пълно или частично неизпълнение на задълженията по настоящия Договор от страна на Изпълнителя и/или при разваляне или прекратяване на настоящия Договор по вина на Изпълнителя. В тези случаи, Възложителят има право да задържи от гаранцията за изпълнение суми, покриващи отговорността на Изпълнителя за неизпълнението.

(12.7) Възложителят има право да задържа от сумите по гаранцията за изпълнение суми, равни на размера на начислените неустойки и обезщетения по настоящия Договор, поради неизпълнение на задълженията на Изпълнителя.

(12.9) В случай на задържане от Възложителя на суми от гаранциите, Изпълнителят е длъжен в срок до 5 (пет) дни да допълни съответната гаранция до размера ѝ, уговорен в алинея (10.1), като внесе задържаната от Възложителя сума по сметка на Възложителя, или учреди банкова гаранция за сума в размер на задържаната или да застрахова отговорността си до размера в алинея (10.1).

**VII. НЕУСТОЙКИ**

**Член 13. Неустойки**

(13.1) При забавено изпълнение на задължения по Договора от страна на Изпълнителя в нарушение на предвидените в този Договор срокове, същият заплаща на Възложителя неустойка в размер на 0,2 % (*нула цяло и два* *процента*) от сумата по алинея (2.1) за всеки просрочен ден, но не повече от 5 % (*пет процента*) от общата цена на Договора по алинея (2.1).

(13.2) При неизпълнение или лошо изпълнение от страна на Изпълнителя на задълженията му за обучение на изследователите на ЦК на Възложителя, Изпълнителят дължи неустойка в размер на 0,1 % (*нула цяло и един процент*) от общата цена на Договора по алинея (2.1).

(13.3) При системно (три и повече пъти) неизпълнение, включително отказ за изпълнение на задълженията за гаранционна поддръжка в срока по гаранцията, Изпълнителят дължи на Възложителя неустойка в размер на 0,1% (*нула цяло и един* *процент*) от цената на гаранционната поддръжка по алинея (2.1.3) от настоящия договор, сумирана за всички месеци от подписване на договора до крайната дата на изпълнение на договора.

(13.4) При пълно неизпълнение на задълженията за гаранционна поддръжка в срока по гаранцията, Възложителят има право да прекрати незабавно Договора, като Изпълнителят дължи на Възложителя връщане на сумата за гаранционна поддръжка, заедно с неустойка в размер на 5 % (*пет* *процента*) от цената на гаранционната поддръжка по алинея (2.1.3) от настоящия договор, сумирана за всички месеци от подписване на договора до крайната дата на изпълнение на договора.

(13.5) При нарушение от страна на Изпълнителя на правата на Интелектуална собственост на Възложителя, Изпълнителят дължи неустойка в размер на 5 % (*пет процента*) от стойността на Договора.

(13.6) Възложителят може да претендира обезщетение за нанесени вреди и пропуснати ползи по общия ред, независимо от начислените неустойки и независимо от усвояването на гаранцията за изпълнение.

(13.7.) Неустойките се заплащат незабавно, при поискване от Възложителя, по следната банкова сметка **IBAN BG 43BNBG 9661 3300 174301, BIC BNBGBGSD– в лева; …….. – …………..**

В случай че банковата сметка на Възложителя не е заверена със сумата на неустойката в срок от 10 (десет) дни от искането на Възложителя за плащане на неустойка, Възложителят има право да задържи съответната сума от гаранцията за изпълнение.

 **VIII. ПОДИЗПЪЛНИТЕЛИ[[1]](#footnote-1)**

**Член 14. Общи условия приложими към Подизпълнителите**

(14.1) За извършване на дейностите по Договора, Изпълнителят има право да ползва само подизпълнителите, посочени от него в офертата, въз основа на която е избран за Изпълнител.

(14.2) Процентното участие на подизпълнителите в цената за изпълнение на Договора не може да бъде различно от посоченото в офертата на Изпълнителя.

(14.3) Изпълнителят може да извършва замяна на посочените подизпълнители за изпълнение на Договора, както и да включва нови подизпълнители в предвидените в ЗОП случаи.

(14.4) Независимо от използването на подизпълнители, отговорността за изпълнение на настоящия Договор е на Изпълнителя.

(14.5) Сключването на договор с подизпълнител, който не е обявен в офертата на Изпълнителя и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на Изпълнителя, се счита за неизпълнение на Договора и е основание за едностранно прекратяване на договора от страна на Възложителя и за усвояване на пълния размер на гаранцията за изпълнение.

**Член15. Договори с подизпълнители**

(15.1) При сключването на Договорите с подизпълнителите, оферирани в офертата на Изпълнителя, последният е длъжен да създаде условия и гаранции, че:

1. приложимите клаузи на Договора са задължителни за изпълнение от подизпълнителите;
2. действията на Подизпълнителите няма да доведат пряко или косвено до неизпълнение на Договора;
3. при осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.

**Член 16. Разплащане с подизпълнители**

(16.1) Когато частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част директно на подизпълнителя.

(16.2) Разплащанията по алинея (16.1) се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му.

(16.3) Към искането по алинея (16.2) Изпълнителят предоставя становище, от което да е видно дали оспорва плащанията или част от тях като недължими.

(16.4) Възложителят има право да откаже плащане по алинея (16.2), когато искането за плащане е оспорено, до момента на отстраняване на причината за отказа.

 **IX. УСЛОВИЯ ЗА ПРЕКРАТЯВАНЕ И РАЗВАЛЯНЕ НА ДОГОВОРА**

**Член 17.**

(17.1) Настоящият Договор се прекратява в следните случаи:

1. по взаимно съгласие на Страните, изразено в писмена форма;
2. с изтичане на уговорения срок;
3. когато са настъпили съществени промени във финансирането на обществената поръчка – предмет на Договора, извън правомощията на Възложителя, които той не е могъл или не е бил длъжен да предвиди или да предотврати – с писмено уведомление от Възложителя, веднага след настъпване на обстоятелствата, включително, но не само:

(iii.1.) осигуряването на европейско финансиране на проект проект BG05M2OP001-1.002-0019 „Чисти технологии за устойчива околна среда – води, отпадъци, енергия за кръгова икономика“,бъде преустановено, независимо от основанията за това;

(iii.2.) европейското финансиране на проект BG05M2OP001-1.002-0019 „Чисти технологии за устойчива околна среда – води, отпадъци, енергия за кръгова икономика“**,** бъде забавено с повече от 6 (шест) месеца, считано от датата на подаване на искане за плащане по проекта, независимо от основанията за това.

1. при настъпване на невиновна невъзможност за изпълнение непредвидено или непредотвратимо събитие от извънреден характер, възникнало след сключването на Договора („непреодолима сила“) продължила по-дълго от 10 десет дни;
2. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;
3. при условията по чл. 5, ал. 1, т. 3 от ЗИФОДРЮПДРСЛ.

(17.2) Възложителят може да прекрати Договора едностранно без предизвестие и с уведомление, изпратено до Изпълнителя:

1. при системно (три и повече пъти) неизпълнение на задълженията за гаранционна поддръжка в срока по гаранцията, както и при пълно неизпълнение на задълженията на Изпълнителя за гаранционна поддръжка; или
2. при пълно неизпълнение на задълженията на Изпълнителя за обучение на персонала на Възложителя; или
3. използва подизпълнител, без да е декларирал това в документите за участие, или използва подизпълнител, който е различен от този, който е посочен, освен в случаите, в които замяната, съответно включването на подизпълнител, е извършено със съгласието на Възложителя и в съответствие със ЗОП и настоящия Договор;

(17.3) ВЪЗЛОЖИТЕЛЯТ прекратява Договора в случаите по чл.118, ал. 1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП.

(17.4) Прекратяването става след уреждане на финансовите взаимоотношения между Страните за извършените от страна на Изпълнителя и одобрени от Възложителя дейности по изпълнение на Договора.

(17.5) Възложителят може да развали Договора по реда и при условията предвидени в него или в приложимото законодателство

**Член 18.**

Настоящият Договор може да бъде изменян или допълван от Страните при условията на чл. 116 от ЗОП.

 **X. НЕПРЕОДОЛИМА СИЛА**

**Член 19.**

(19.1) Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от Страните не може да се позовава на непреодолима сила, ако е била в забава и не е информирала другата Страна за възникването на непреодолима сила.

(19.2) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила.

(19.3) Докато трае непреодолимата сила, изпълнението на задължението се спира.

(19.4) Не може да се позовава на непреодолима сила онази Страна, чиято небрежност или умишлени действия или бездействия са довели до невъзможност за изпълнение на Договора.

 **XI. КОНФИДЕНЦИАЛНОСТ[[2]](#footnote-2)**

**Член 20.**

(20.1) Страните се съгласяват да третират като конфиденциална следната информация, получена при и по повод изпълнението на Договора:

...............................................

...............................................

(20.2) Никоя Страна няма право без предварителното писмено съгласие на другата да разкрива по какъвто и да е начин и под каквато и да е форма конфиденциална информация, на когото и да е, освен пред своите служители и/или консултанти. Разкриването на конфиденциална информация пред такъв служител/консултант се осъществява само в необходимата степен и само за целите на изпълнението на Договора и след поемане на съответните задължения за конфиденциалност.

**XII. ДОПЪЛНИТЕЛНИ РАЗПОРЕДБИ**

**Член 21.**

За всички неуредени в настоящия Договор въпроси се прилага действащото българско законодателство.

**Член 22**.

(22.1) Упълномощени представители на Страните, които могат да приемат и правят изявления по изпълнението на настоящия Договор са:

**ЗА ВЪЗЛОЖИТЕЛЯ:**

[……………………….]

Телефон: [……………………….]

Email: [……………………….]

**ЗА ИЗПЪЛНИТЕЛЯ:**

[……………………….]

Телефон: [……………………….]

Email: [……………………….]

(22.2) Всички съобщения и уведомления, свързани с изпълнението на този Договор, следва да съдържат наименованието и номера на Договора, да бъдат в писмена форма за действителност.

(22.3) Страните се задължават да се информират взаимно за всяка промяна на правния си статут, адресите си на управление, телефоните и лицата, които ги представляват.

(22.4) Официална кореспонденция между Страните се разменя на посочените в настоящия Договор адреси на управление, освен ако Страните не се информират писмено за други свои адреси. При неуведомяване или несвоевременно уведомяване за промяна на адрес, кореспонденцията изпратена на адресите по настоящия член 22 се считат за валидно изпратени и получени от другата Страна.

(22.5) Всички съобщения и уведомления се изпращат по пощата с препоръчана пратка или по куриер. Писмените уведомления между Страните по настоящия Договор се считат за валидно изпратени по факс с автоматично генерирано съобщение за получаване от адресата или по електронната поща на страните, подписани с електронен подпис.

**Член 23**.

Изпълнителят няма право да прехвърля своите права или задължения по настоящия Договор на трети лица, освен в случаите предвидени в ЗОП.

**Член 24**.

(24.1) Всички спорове, породени от този Договор или отнасящи се до него, ще бъдат разрешавани първо по извънсъдебен ред чрез преговори между двете Страни, като в случай на спор, всяка Страна може да изпрати на другата на посочените адреси за кореспонденция по-долу покана за преговори с посочване на дата, час и място за преговори.[[3]](#footnote-3)

(24.2) В случай на непостигане на договореност по реда на предходната алинея, всички спорове, породени от този Договор или отнасящи се до него, включително споровете, отнасящи се до неговото тълкуване, недействителност, неизпълнение или прекратяване ще бъдат отнасяни за разглеждане и решаване от компетентния съд на Република България по реда на ГПК.

**Член 25**.

Нищожността на някоя от клаузите по Договора или на допълнително уговорени условия не води до нищожност на друга клауза или на Договора като цяло.

**Член 26**

При подписването на настоящия Договор се представиха следните документи:

[……………………….]

Неразделна част от настоящия Договор са следните приложения:

1. *Приложение № 1* – Техническа спецификация на Възложителя;
2. *Приложение № 2 –* Техническо предложение на Изпълнителя;
3. *Приложение № 3 –* Ценово предложение на Изпълнителя.
4. *[*..*.]*
5. Настоящият Договор се подписа в *[*..*.]* еднообразни екземпляра – *[*..*.]* за Възложителя и *[*..*.]* за Изпълнителя.

|  |  |
| --- | --- |
| **ЗА ВЪЗЛОЖИТЕЛЯ:****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**[……………………….] | **ЗА ИЗПЪЛНИТЕЛЯ:****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**[……………………….] |
|  |  |

:

1. **Изискванията и условията, предвидени в този раздел се прилагат в случаите, когато Изпълнителят е предвидил използването на подизпълнители** [↑](#footnote-ref-1)
2. **Клаузата се поставя по преценка на страните** [↑](#footnote-ref-2)
3. **Допустимо е да се уговори разглеждане на спора пред арбитраж** [↑](#footnote-ref-3)